శుభవార్త.. రూ.1,980 పడిపోయిన బంగారం ధర!
Samayam Telugu| Sep 16, 2019, 01.24 PM IST
బంగారం ధర పడిపోతూ వచ్చింది. ఈ నెల ప్రారంభంలోనే కొత్త గరిష్ట స్థాయిలకు పరుగులు పెట్టిన పసిడి తర్వాత క్రమంగా తగ్గుతూ వచ్చింది. ఏకంగా వరుసగా తొమ్మిది రోజులపాటు బంగారం ధర పడిపోతూ రావడం గమనార్హం. బలహీన అంతర్జాతీయ సంకేతాలు సహా ధరలు బాగా పెరిగిపోవడంతో కొనుగోలుదారుల నుంచి డిమాండ్ తగ్గడం ఇందకు ప్రధాన కారణం.
హైదరాబాద్ మార్కెట్‌లో 10 గ్రాములు బంగారం ధర సెప్టెంబర్ 4న రూ.41,070 ఆల్‌టైమ్ గరిష్ట స్థాయికి చేరుకుంది. అమెరికా-చైనా మధ్య వాణిజ్య ఉద్రిక్తతలు పెరగడం, ప్రపంచ ఆర్థిక మాంద్య పరిస్థితులు వంటి పలు అంశాలు ధరల పెరుగుదలకు కారణంగా నిలిచాయి. అయితే తర్వాత అక్కడి నుంచి పసిడి ధర పడిపోతూనే వచ్చింది.
Also Read: వామ్మో.. రూ.50,000 పైకి బంగారం ధర..!
10 గ్రాముల 24 క్యారెట్ల పసిడి ధర సెప్టెంబర్ 4 నాటి గరిష్ట స్థాయి నుంచి 14 వరకు చూస్తే ఏకంగా రూ.1,980 మేర పడిపోయింది. సెప్టెంబర్ 14న పసిడి ధర రూ.39,090 స్థాయికి తగ్గింది. బంగారం కొనుగోలుదారులకు ఈ అంశం కొంత ఊటర కలిగించేదే. మరోవైపు ఇదే కాలంలో 10 గ్రాముల 22 క్యారెట్ల బంగారం ధర భారీగానే తగ్గింది. రూ.37,680 స్థాయికి చేరిన బంగారం ధర తర్వాత రూ.35,840 స్థాయికి పడిపోయింది. ఏకంగా రూ.1,840 పతనమైంది.
Also Read: రూ.1కే బంగారం కొనండి.. ఎంతైనాసరే!
బంగారం ధర బాటలోనే వెండి ధర కూడా నడిచింది. సెప్టెంబర్ 9న రూ.53,200 గరిష్ట స్థాయికి చేరిన కేజీ వెండి ధర అటుపైన పడిపోతూనే వచ్చింది. సెప్టెంబర్ 15 నాటికి వెండి ధర రూ.48,760 స్థాయికి పడిపోయింది. అంటే వెండి ధర రూ.4,440 మేర పతనమైంది.